paragraph_text: M/T Klimno je bio trajekt za lokalne linije koji je od 1963. do 1991. bio u sastavu flote hrvatskoga brodara Jadrolinije. Brod je izgrađen 1954. godine u Brodogradilištu Uljanik za Jugoslavensku Ratnu Mornaricu kao desantni brod pod oznakom PDS-104. 1963. brod kupuje Jadrolinija i koristi ga kao trajekt pod imenom Klimno. Trajekt 1979. odlazi na rekonstrukciju kojom mu je povećan kapacitet i dužina. Klimno je tijekom 1991. plovio u okupiranome Novigradu gdje je i potopljen. Izrezan je 1997. godine u Šibeniku.